ai4bharat/Pralekha huggingface dataset:
குடியரசுத் துணைத் தலைவர் செயலகம்
குணம், நடத்தை, சிறப்பு மற்றும் திறன் அடிப்படையில் தங்கள் பிரதிநிதிகளை மக்கள் தேர்ந்தெடுக்க வேண்டும்: குடியரசுத் துணைத்தலைவர் வலியுறுத்தல்
குணம், நடத்தை, சிறப்பு மற்றும் திறன் அடிப்படையில் தங்கள் பிரதிநிதிகளை மக்கள் தேர்ந்தெடுக்க வேண்டும் எனவும், மற்ற எதையும் கருத்தில் கொள்ளக் கூடாது எனவும் குடியரசுத் துணைத்தலைவர் திரு எம். வெங்கையா நாயுடு வலியுறுத்தியுள்ளார்.
தெலங்கானா முன்னாள் தலைமை செயலாளர் திரு எஸ்.கே.ஜோஷி எழுதிய மக்கள் மைய ஆட்சி என்ற என்ற புத்தகத்தின் தெலுங்கு மொழி பெயர்ப்பான ‘சுபரிபலனா’ என்ற புத்தகத்தை குடியரசுத் துணைத்தலைவர் வெளியிட்டார். அப்போது அவர் கூறுகையில், ‘‘சிறந்த ஆட்சி நிர்வாகத்தை வழங்குவதற்கு குணம், நடத்தை, சிறப்பு, திறன் என்ற நான்கு விஷயங்கள் அவசியமானது. ஆனால், துரதிர்ஷ்டவசமாக இந்த நான்கு விஷயங்களையும் சாதி, சமூகம், பணம், குற்றம் ஆகிய நான்கு விஷயங்கள் மாற்றிக் கொண்டிருக்கின்றன’’ என்றார். ‘‘மக்களை மையமாகக் கொண்ட ஆட்சி நிர்வாகம், நிர்வாகத்தை மையமாக கொண்ட வாக்காளரிடம் இருந்துதான் வரும்’’ என்று அவர் நினைவுபடுத்தினார்.
மக்களின் எண்ணங்களை நிறைவேற்றுவதற்கும், பல திட்டங்களை தீவிரமாக அமல்படுத்துவதை உறுதி செய்வதற்கும் நல்ல நிர்வாகம் அவசியமானது என குடியரசுத் துணைத்தலைவர் கூறினார். ‘‘சிறந்த நிர்வாகத்துடன்தான் மகிழ்ச்சியும் வருகிறது’’ என அவர் மேலும் கூறினார்.
தேர்ந்தெடுக்கப்பட்ட அரசுகள், மக்களின் நம்பிக்கையை வைத்திருப்பவர்கள் என கூறிய திரு வெங்கையா நாயுடு, மக்களால் தேர்ந்தெடுக்கப்பட்டவர்கள், பொறுப்புடன் செயல்பட வேண்டும் எனவும், மக்களுக்கு மனசாட்சியுடன் பணியாற்ற வேண்டும் எனவும் அறிவுறுத்தினார். மக்களின் வாழ்க்கையை எளிதாக்க, அரசின் முயற்சிகளை ஒழுங்குமுறைப்படுத்த வேண்டும் என அவர் அழைப்பு விடுத்தார்.
இந்தப் புத்தகம் வெளிவந்ததற்காக, இதை எழுதிய டாக்டர் சைலேந்திர ஜோஷி, மொழி பெயர்ப்பாளர் திரு அன்னவரபு பிரம்மையா, வெளியீட்டாளர் திரு மாருதி ஆகியோரை திரு.வெங்கையா நாயுடு பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1708878
மின்னணு மற்றும் தகவல் தொழில்நுட்பம்
தொடுதலற்ற பயோமெட்ரிக் முறையை உருவாக்க இந்திய தனித்துவ அடையாள ஆணையமும், ஐஐடி பம்பாயும் கைகோர்த்துள்ளன
எங்கேயும், எப்போதும் மக்களால் எளிதாக பயன்படுத்துவதற்கு ஏற்ப, தொடுதலற்ற பயோமெட்ரிக் முறையை உருவாக்க இந்திய தனித்துவ அடையாள ஆணையமும், ஐஐடி பம்பாயும் கைகோர்த்துள்ளன.
இந்திய தனித்துவ அடையாள ஆணையம், ஐஐடி பம்பாய் ஆகியவற்றிற்கிடையேயான புரிந்துணர்வு ஒப்பந்தத்தின் ஒரு பகுதியாக நடமாடும் விரல்ரேகைப் பதிவு முறையைக் கட்டமைக்க கூட்டாக ஆராய்ச்சி நடத்தப்பட உள்ளது.
தொடுதலற்ற பயோமெட்ரிக் பதிவு முறை உருவாக்கப்பட்டு செயல்பாட்டுக்கு வரும்போது, முகத்தின் மூலம் அடையாளம் என்பது போல், வீட்டில் இருந்தே கைரேகை அடையாளம் அனுமதிக்கப்படும். இந்த புதிய முறை ஒரே நேரத்தில் பல கைரேகைகளை பதிவு செய்யும் என்று எதிர்பார்க்கப்படுகிறது.
எரிசக்தி அமைச்சகம்
மின்துறையின் புதிய விதிமுறைகள் அறிவிப்புகளால் பசுமை எரிசக்திகான இந்தியாவின் உறுதி மேலும் வலுவடைகிறது
பருவநிலை மாற்றத்தை நோக்கிய இந்தியாவின் உறுதியை நிறைவேற்றுவதற்காக, மின்துறையின் நிலைத்தன்மை மற்றும் சுத்தமான எரிசக்தி மேம்பாட்டுக்கான விதிமுறைகளை மின் துறை அமைச்சகம் அறிவித்துள்ளது.
மின்துறைச் சட்டம் 2003-ன்கீழ் மின்துறை அமைச்சகம் கீழ்கண்ட விதிமுறைகளை அறிவித்துள்ளது. மின்சார நுகர்வோர்கள் மற்றும் இதர பங்குதாரர்களின் நலனைக் கருத்தில் கொண்டு இந்த விதிமுறைகள் வெளியிடப்பட்டுள்ளன
மின்சார  விதிமுறைகள் 2021
மின்சார  விதிமுறைகள் 2021
சட்டம் மாற்றம் காரணமாக செலவினங்களை சரியான நேரத்தில் மீட்பது மிக முக்கியமானது. மின்துறையில் முதலீடு, பெரும்பாலும் சரியான நேரத்தில் செலவினங்களை மீட்பதில் சார்ந்துள்ளது. தற்போது சட்டங்கள் நிறைவேற காலதாமதம் ஆகிறது. இது இத்துறையின் நம்பகத்தன்மையைப் பாதிக்கிறது மற்றும் முதலீட்டாளர்களும் நிதி நெருக்கடியைச் சந்திக்கின்றனர். புதிய விதிமுறைகள் நாட்டில் முதலீட்டுக்கான உகந்த சூழலுக்கு உதவும். உலகம் முழுவதும் எரிசக்தித்துறையில் மாற்றம் நிகழ்ந்து கொண்டிருக்கிறது. எரிசக்தி மாற்றத்தைக் கொண்டுவர இந்தியாவும் உறுதி அளித்துள்ளது. 2022 ஆம் ஆண்டுக்குள் 175 ஜிகாவாட், 2030ஆம் ஆண்டுக்குள் 450 ஜிகாவாட் புதுப்பிக்கத்தக்க எரிசக்தித் திறனை அமைப்பதற்கான உறுதியை இந்தியா அறிவித்துள்ளது. இந்த இலக்குகளை அடைய இந்த விதிமுறைகள் உதவும். நுகர்வோருக்கு பசுமை எரிசக்திக் கிடைப்பதையும் இது உறுதி செய்யும் மற்றும் எதிர்கால தலைமுறையினருக்கு ஆரோக்கியமான சூழலை உருவாக்கும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1765903
-----
(Visitor Counter : 220
பாதுகாப்பு அமைச்சகம்
கடல் வழித் தகவல் பரிமாற்றம் குறித்த பயிற்சி முகாம்
இந்திய கடற்படையும், இந்திய பெருங்கடல் பிராந்தியத்தின் தகவல் இணைவு மையமும் இணைந்து கடல் வழித் தகவல் பரிமாற்றம் குறித்த பயிற்சி முகாம் ஒன்றை குருகிராமில் நடத்தின. இப்பயிற்சியில் துணை அட்மிரல் எம் எஸ் பவார் துவக்க உரையாற்றினார். இந்த இரண்டுநாள் பயிற்சி முகாமில் 29 நாடுகளில் இருந்து 41 பிரதிநிதிகள் பங்கேற்றனர்.
தொடக்க விழாவில் உரையாற்றிய துணை அட்மிரல் எம் எஸ் பவார், கடற்படையினர், கூட்டு நாடுகளின் கடற்படையுடன் இணைந்து செயலாற்ற வேண்டிய அவசியம் குறித்தும், அந்த நாடுகளுக்கு இடையே நம்பிக்கை உணர்வை வளர்ப்பது குறித்தும் வலியுறுத்தினார்.
இப்பயிற்சி முகாமில் இந்திய பெருங்கடல் பிராந்திய தகவல் இணைவு மையத்தின் நோக்கங்கள் பற்றியும், இதன் தகவல் பரிமாற்ற செயல்பாடுகள் குறித்தும் பயிற்சி அளிக்கப்பட்டது. மேலும், எண்ணற்ற பாதுகாப்பு அம்சங்கள் பற்றியும், இந்திய பெருங்கடல் பிராந்தியம் சந்திக்கும் சவால்கள் பற்றியும் எடுத்துரைக்கப்பட்டது. பயிற்சியில் பங்கேற்றவர்களுக்கு கடல் வழித் தீவிரவாதம், கடற்கொள்ளை, போதைப் பொருள் கடத்தல், ஆபத்தின் போது உதவுதல், பேரிடர் நிவாரணம் அளித்தல் போன்ற சவால்களை எதிர்கொள்வது குறித்தும் பயிற்சி அளிக்கப்பட்டது.
(Visitor Counter : 129
மனித வள மேம்பாட்டு அமைச்சகம்
நான்கு வருட ஒருங்கிணைந்த ஆசிரியர் கல்வி திட்டத்தை கல்வி அமைச்சகம் அறிவித்தது
முழுமையான இரட்டை இளநிலை படிப்புகளான பி ஏ பி எட், பி எஸ் சி பி எட் மற்றும் பிகாம் பி எட் ஆகியவற்றை உள்ளடக்கிய நான்கு வருட ஒருங்கிணைந்த ஆசிரியர் கல்வி திட்டத்தை கல்வி அமைச்சகம் அறிவித்துள்ளது. ஆசிரியர் கல்வி தொடர்பாக தேசிய கல்வி கொள்கை 2020 வழங்கியுள்ள முக்கிய அறிவுறுத்தல்களில் இது ஒன்றாகும்.
தேசிய கல்வி கொள்கை 2020-ன் படி, ஒருங்கிணைந்த ஆசிரியர் கல்வி திட்டத்தின் மூலமாக மட்டுமே 2030-ம் ஆண்டில் இருந்து ஆசிரியர் செயல்பாடுகள் இருக்கும். நாடு முழுவதும் உள்ள தேர்ந்தெடுக்கப்பட்ட 50 பல்முனை கல்வி நிறுவனங்களில் ஆரம்பத்தில் இது செயல்படுத்தப்படும்.
கல்வி துறைக்கான பட்ட படிப்போடு வரலாறு, கணிதம், அறிவியல், கலை, பொருளாதாரம் அல்லது வணிக பிரிவுகளிலும் பட்டப்படிப்பை இத்திட்டம் வழங்கும். இதற்கான பாடத் திட்டத்தை கல்வி அமைச்சகத்தின் கீழ் செயல்படும் தேசிய ஆசிரியர் கல்விக் குழு வடிவமைத்துள்ளது.
ஆரம்ப குழந்தை பராமரிப்பு மற்றும் கல்வி, அடிப்படை எண்ணறிவு மற்றும் எழுத்தறிவு, ஒருங்கிணைந்த கல்வி, இந்தியா மற்றும் அதன் விழுமியங்கள், கலைகள், கலாச்சாரங்கள் குறித்த புரிதல் உள்ளிட்டவற்றை ஒருங்கிணைந்த ஆசிரியர் கல்வி திட்டம் வழங்கும்.
தற்போதுள்ள 5 வருட திட்டத்துடன் ஒப்பிடும் போது நான்கு வருடங்களிலேயே இந்த கல்வி நிறைவடைவதால் மாணவர்களுக்கு ஒரு வருடம் மிச்சமாகும். 2022-23-ம் கல்வி ஆண்டில் இருந்து நான்கு வருட ஒருங்கிணைந்த ஆசிரியர் கல்வி திட்டம் தொடங்கும். தேசிய தேர்வு முகமை மூலம் தேசிய பொது நுழைவுத்தேர்வு நடத்தப்பட்டு இதற்கான சேர்க்கை நடைபெறும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766921
(Visitor Counter : 202
தேர்தல் ஆணையம்
24வது தலைமை தேர்தல் ஆணையராக திரு சுஷில் சந்திரா பொறுப்பேற்பு
நாட்டின் 24வது தலைமை தேர்தல் ஆணையராக திரு சுஷில் சந்திரா இன்று பொறுப்பேற்றார். இப்பதவியில் இருந்த திரு சுனில் அரோரா, 2021 ஏப்ரல் 12ம் தேதியுடன் தனது பணிக் காலத்தை நிறைவு செய்தார்.
இந்திய தேர்தல் ஆணையத்தில், தேர்தல் ஆணையராக கடந்த 2019 பிப்ரவரி 15ம் தேதி முதல் திரு சுஷில் சந்திரா பணியாற்றி வந்தார். ஜம்மு காஷ்மீர் யூனியன் பிரதேச வரம்பு நிர்ணய ஆணையத்தில் கடந்த பிப்ரவரி 18ம் தேதி முதல் இவர் உறுப்பினராக இருந்து வருகிறார். வருமானவரித்துறையில் சுமார் 39 ஆண்டுகளாக, பல பதவிகளை திரு சுஷில் சுந்திரா வகித்துள்ளார். 2016 நவம்பர் 1ம் தேதி முதல் 2019 பிப்ரவரி 14ம் தேதி வரை நேரடி வரி வாரியத்தின் தலைவராகவும் இவர் இருந்துள்ளார்.
நேரடி வரி வாரிய தலைவராக இருந்ததால், சட்டப்பேரவை தேர்தல்களின் போது பயன்படுத்தப்பட்ட சட்டவிரோத பணத்தை கண்டறிவதில் திரு சுஷில் சந்திரா முக்கிய பங்காற்றினார். இவரது தொடர் கண்காணிப்பால் சமீபத்திய தேர்தல்களில் பணம், மது, இலவச பொருட்கள், போதைப் பொருட்களின் பறிமுதல் கணிசமாக அதிகரித்தது. தூண்டுதல் இல்லாத தேர்தலை இவர் தொடர்ச்சியாக வலியுறுத்தினார்.
வேட்பாளர்களின் வேட்பு மனுக்களை சரிபார்ப்பதில் திரு சுஷில் சந்திரா சிறப்பு கவனம் செலுத்தினார். வேட்பாளர்கள் வேட்பு மனுவில் குறிப்பிடாத சொத்துக்கள் மற்றும் கடன் தகவல்களை பகிர்ந்து கொள்வதில் ஒரே மாதிரியான முறையை கொண்டுவந்ததில், திரு சுஷில் சந்திரா முக்கிய பங்காற்றினார். 2019ம் ஆண்டு நடந்த 17வது மக்களவை தேர்தல் மற்றும் இதர மாநிலங்களில் நடந்த சட்டப்பேரவை தேர்தல்களில் புதுமையான தகவல் தொழில்நுட்ப விண்ணப்பங்களை தாக்கல் செய்யும் வசதியை கொண்டு வந்தததில் திரு சுஷில் சந்திராவின் பங்களிப்பு தனிச்சிறப்பானது.
கொவிட் சூழலில் பீகார், அசாம், கேரளா, புதுச்சேரி, தமிழ்நாடு மற்றும் மேற்கு வங்கத்தில் சட்டப்பேரவை தேர்தல்களை நடத்துவது, மூத்த குடிமக்கள் மற்றும் உடல்நிலை பாதிக்கப்பட்டவர்களுக்கு தபால் ஓட்டு வசதியை நீட்டித்தது, கொவிட் நோயாளிகள் மற்றும் அறிகுறி உள்ளவர்களுக்கு ஓட்டுப் போட வசதி ஏற்படுத்தியது ஆகியவற்றில் திரு சுஷில் சந்திரா முன்னணியில் செயல்பட்டார்.
தேர்தல் ஆணையத்தில் 43 மாதங்கள் பணியாற்றி, பதவிக் காலத்தை நிறைவு செய்த தலைமை தேர்தல் ஆணையர் திரு சுனில் அரோராவுக்கு, தேர்தல் ஆணையம் ஏப்ரல் 12ம் தேதி பிரியாவிடை அளித்தது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711434
ரெயில்வே அமைச்சகம்
ஜம்மு காஷ்மீரில் ரயில்வே திட்டங்கள் குறித்து ரயில்வே அமைச்சர் திரு பியூஷ் கோயல் ஆய்வு
ஜம்மு காஷ்மீரில் வடக்கு ரெயில்வே கட்டுமானக் கடிதத்தின் கீழ் மேற்கொள்ளப்படும் ரயில்வே திட்டங்கள் குறித்து ரயில்வே அமைச்சர் திரு பியூஷ் கோயல் காணொலி காட்சி மூலம் ஆய்வு மேற்கொண்டார்.
கத்ரா-பனிகல் இடையே நடைபெறும் ரயில்வே திட்ட பணிகள் நிலவரம் குறித்து மத்திய அமைச்சருக்கு தலைமை நிர்வாக அதிகாரி திரு விஜய் சர்மா விளக்கினார்.
ரயில்வே திட்ட பணிகளின் முன்னேற்றம் குறித்து திருப்தி தெரிவித்த ரயில்வே அமைச்சர் திரு பியூஷ் கோயல், இத்திட்டங்களை நிறைவு செய்து ஜம்மு காஷ்மீர் மக்களின் எண்ணங்களை நிறைவேற்ற வேண்டும் எனவும், அப்போதுதான் இப்பகுதியில் நல்ல போக்குவரத்து ஏற்பட்டு, காஷ்மீர் மக்கள் நாட்டின் இதர பகுதி மக்களுடன் ஆண்டு முழுவதும் தொடர்பில் இருப்பர் எனவும் அமைச்சர் கூறினார். எஞ்சியுள்ள பணிகளை விரைந்து முடிக்கும்படியும் மத்திய அமைச்சர் அறிவுறுத்தினார்.
ரம்பன் மற்றும் ரியாசி மாவட்டங்கள் கோவிட் சிவப்பு மற்றும் ஆரஞ்சு மண்டலங்களாக அறிவிக்கப்பட்டு இருந்தாலும் அங்கு ரயில்வே பணிகள் தொடர்ந்து நடப்பதாக வடக்கு ரயில்வே பொது மேலாளர் திரு அசுதோஷ் காங்கல் தெரிவித்தார்.
உதம்பூர், ஸ்ரீநகர், பாரமுல்லா வழித்தடத்தில் அகல ரயில் பாதை அமைக்கும் திட்ட பணிகளும் நடந்து வருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1684586
-----
(Visitor Counter : 120
பொருளாதார விவகாரங்களுக்கான மத்திய அமைச்சரவைக் குழு
இந்திய நிலக்கரி நிறுவனம் மற்றும் அதன் துணை நிறுவனங்களுக்கு ஒதுக்கீடு செய்யப்பட்ட நிலக்கரிச் சுரங்க ஒப்பந்தத்தின் கீழ் வரும் பகுதிகளில் நிலக்கரி படுகை மீத்தேன்  துரப்பணத்துக்கும், பயன்படுத்துவதற்கும் மத்திய அமைச்சரவை ஒப்புதல்
மத்திய பெட்ரோலியம், இயற்கை வாயு அமைச்சகம் வெளியிட்ட 3.11.2015 தேதியிட்ட அறிவிக்கையின் பிரிவு 3  –ஐ எண்ணெய் வயல்கள் வரன்முறை மற்றும் மேம்பாடு சட்டம் 1948-ன் பிரிவு 12-ன் கீழ் திருத்தி அறிவிக்கை வெளியிடுவதற்குப் பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை குழு ஒப்புதல் அளித்தது.
இந்தத் திருத்தத்தின் காரணமாகப் பெட்ரோலியம் மற்றும் இயற்கை வாயு விதிகள் 1959-ன் கீழ், சில சலுகைகள் இந்திய நிலக்கரி நிறுவனத்திற்கும், அதன் துணைநிறுவனங்களுக்கும் வழங்கப்பட்டுள்ளன. இதன்படி பெட்ரோலியம் மற்றும் இயற்கை வாயு விதிகள் 1959-ன் கீழ், நிலக்கரி அதிகம் உள்ள பகுதிகளின் கீழ் நிலக்கரி படுகை மீத்தேனை எடுப்பதற்கு உரிமம்/ குத்தகை பெறுவதற்கு இவற்றை விண்ணப்பிக்கத் தேவையில்லை.
தாக்கம்:
இந்த முடிவு “வர்த்தகம் புரிதலை எளிதாக்குதல்” என்ற அரசின் திட்டத்திற்கு ஏற்ப அமைந்துள்ளது. இதன் காரணமாக நிலக்கரி படுகை மீத்தேன் துரப்பணமும், பயன்பாடும் விரைவுபடுத்தப்படும், இயற்கை வாயு கிடைப்பது அதிகரிக்கும், இயற்கை வாயு தேவை மற்றும் வழங்கல் ஆகியவற்றுக்கு இடையேயுள்ள இடைவெளி குறையும். நிலக்கரி படுகை மீத்தேன் வாயு துரப்பணம் மற்றும் பயன்பாடு பணிகள் பொருளாதாரச் செயல்பாடுகளைத் தோற்றுவிக்கும். இதனையடுத்து நிலக்கரி படுகை மீத்தேன் செயல்பாடு மற்றும் தொழில்துறைகளில் வேலைவாய்ப்பை உருவாக்கும் திறன் பெற்றதாக அமையும்.
பின்னணி:
இந்திய நிலக்கரி நிறுவனம் மற்றும் அதன் துணை நிறுவனங்கள் நிலக்கரி சுரங்கப் பணிகளுக்கான குத்தகை பெற்றுள்ள பகுதிகளில் உள்ள அனைத்து நிலக்கரி பகுதிகளிலும் நிலக்கரி படுகை மீத்தேன் துரப்பணம் மற்றும் பயன்பாட்டுக்கு உரிமை பெற்றவை என்ற அறிவிக்கையை 3.11.2015 அன்று மத்திய அரசு வெளியிட்டிருந்தது. இந்த அறிவிக்கையின் பிரிவு 3  –ன்படி குத்தகை பெற்றவர் பெட்ரோலியம் மற்றும் இயற்கை வாயு விதிகள் 1959-ன் கீழ் “நிலக்கரி படுகை மீத்தேனுக்கான சுரங்கக் குத்தகையைப் பெறுவதற்கு மத்திய பெட்ரோலியம் மற்றும் இயற்கை வாயு அமைச்சகத்திற்கு மத்திய சுரங்கத் திட்டமிடல் மற்றும் வடிவமைப்பு நிறுவனத்தின் விரிவான பரிந்துரைகளுடன் விண்ணப்பம் சமர்ப்பிக்க வேண்டும்”.
(Visitor Counter : 186
|
பிரதமர் அலுவலகம்
|
அசாமில் எண்ணெய்க் கிணற்றில் ஏற்பட்ட வெடிவிபத்து மற்றும் தீ பரவல் குறித்த நிலவரங்களைப் பிரதமர் ஆய்வு செய்தார்
அசாமின் தின்சுகியா மாவட்டத்தில் உள்ள ஆயில் இந்தியா நிறுவனத்தின் பஹ்ஜான்-5 என்ற எண் கொண்ட எண்ணெய்க் கிணற்றில் ஏற்பட்ட வெடிவிபத்து மற்றும் தீயைத் தொடர்ந்து ஏற்பட்ட நிலவரங்கள் குறித்து பிரதமர் திரு.நரேந்திர மோடி இன்று ஆய்வு செய்தார்.
இந்த ஆய்வுக் கூட்டத்தில், மத்திய உள்துறை அமைச்சர் திரு.அமித் ஷா, பெட்ரோலியம் மற்றும் இயற்கை எரிவாயுத் துறை அமைச்சர் திரு.தர்மேந்திர பிரதான், அசாம் முதலமைச்சர் திரு.சர்பானந்த சோனோவால், மற்ற மத்திய அமைச்சர்கள் மற்றும் இந்திய அரசின் மூத்த அதிகாரிகள் கலந்துகொண்டனர்.
மே 27, 2020-ல், இந்தக் கிணற்றிலிருந்து கட்டுப்படுத்த முடியாத அளவுக்கு எரிவாயு கசியத் தொடங்கியது. இதையடுத்து, எரிவாயு கசிவை கட்டுப்படுத்துவதற்கான பணிகள் மேற்கொள்ளப்பட்ட நிலையில், ஜூன் 9, 2020-ல் கிணற்றில் தீப்பிடித்தது. இந்தப் பகுதியைச் சுற்றிலும் வசித்துவந்த மக்கள், ஆயில் இந்தியா நிறுவனத்துடன் இணைந்து மாநில அரசு அமைத்துள்ள நிவாரண முகாமுக்கு அனுப்பி வைக்கப்பட்டனர். இந்த நிவாரண முகாம்களில் சுமார் 9,000 பேர் தங்க வைக்கப்பட்டுள்ளனர். உடனடி நிவாரண நடவடிக்கையாக, மாவட்ட நிர்வாகத்தால் கண்டறியப்பட்ட 1,610 குடும்பங்களுக்கு தலா ரூ.30,000 வீதம் வழங்கப்பட்டது.
பாதிக்கப்பட்ட மக்களுக்கு நிவாரணம் மற்றும் மறுவாழ்வு அளிக்கவும், ஆதரவு அளிக்கவும் இந்திய அரசு முழுமையாக உறுதிபூண்டுள்ளதாக, அசாம் முதலமைச்சர் மூலமாக, அசாம் மக்களுக்கு, பிரதமர் உறுதியளித்தார். மேலும், எதிர்பாராத சம்பவம் ஏற்பட்டுள்ள இந்த நெருக்கடியான நேரத்தில் மாநில அரசுடன் இருப்போம் என்று பிரதமர் உறுதியளித்தார். இந்த சம்பவம் குறித்து ஆய்வு செய்து ஆவணங்களை தயார்படுத்தி வைக்குமாறும், இதன் மூலம் கிடைக்கும் முடிவுகள், எதிர்காலத்தில் பயனளிக்கும் என்றும் பெட்ரோலியம் மற்றும் இயற்கை எரிவாயு அமைச்சகத்துக்கு பிரதமர் உத்தரவிட்டார். மேலும், இது போன்ற விபத்துக்கள் எதிர்காலத்தில் ஏற்படாமல் தடுக்கவும், அவ்வாறு ஏற்பட்டால், அதனை எதிர்கொள்ளவும், நமது அமைப்புகளுக்குள்ளேயே திறனையும், நிபுணத்துவத்தையும் உருவாக்க வேண்டும் என்று பிரதமர் அறிவுறுத்தினார்.
கிணற்றிலிருந்து வாயு வெளியேறுவதைக் கட்டுப்படுத்தவும், தடுக்கவும் இந்திய மற்றும் வெளிநாட்டு வல்லுநர்களின் உதவியுடன் விரிவான திட்டம் தயாரிக்கப்பட்டுள்ளதாக இந்த ஆய்வுக் கூட்டத்தில் எடுத்துரைக்கப்பட்டது. திட்டமிடப்பட்ட அட்டவணையின் அடிப்படையிலேயே பணிகள் மேற்கொள்ளப்படுவதாகவும், தேவையான அனைத்து பாதுகாப்பு நடவடிக்கைகளையும் மேற்கொண்டபிறகு, கிணற்றில் ஏற்படும் கசிவை, ஜூலை 7, 2020-ல் அடைக்கத் திட்டமிடப்பட்டுள்ளது.
----
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2023ம் ஆண்டின் முதல் பாதியில் போபாலில் 26-வது தேசிய மின்- ஆளுமை மாநாடு
மத்திய நிர்வாகச் சீர்திருத்தம் மற்றும் பொதுமக்கள் குறைதீர்ப்புத்துறையின் செயலாளர் திரு. வி. ஸ்ரீனிவாஸ் தலைமையில் 5 பேர் கொண்ட குழு, மத்தியப் பிரதேச அரசுடன் ஒருங்கிணைந்து மேற்கொள்ளப்பட்டுவரும் பணிகள் குறித்துக் கேட்டறிந்தனர். இந்த சந்திப்பு 2022 டிசம்பர் 16ம் தேதி போபால், நடைபெற்றது. இந்தக் குழுவினர், அம்மாநில முதன்மைச் செயலாளர் திரு. இக்பால் சிங் பெயின்ஸ், பொது நிர்வாகத்துறை கூடுதல் செயலாளர் திரு. வினோத் குமார், முதலமைச்சரின் முதன்மைச் செயலாளர் திரு. மனீஷ் ரஸ்தோகி மற்றும் அதிகாரிகளுடன் ஆலோசனை மேற்கொண்டனர்.
இந்தக்கூட்டத்தில், மத்திய நிர்வாகச் சீர்திருத்தம் மற்றும் பொதுமக்கள் குறைதீர்ப்புத்துறையின் செயலாளர் திரு. வி. ஸ்ரீனிவாஸ், 2021-ம்ஆண்டுக்கான நல்லாட்சிக் குறியீட்டில், மத்தியப்பிரதேசம் 7.3 சதவீதம் வளர்ச்சியை எட்டியிருப்பதற்கு பாராட்டு தெரிவித்தார். மேலும், 2021-ம் ஆண்டுக்கான தேசிய இ-சேவைகள் வழங்கல் மதிப்பீட்டிலும் சிறப்பாகப் பணியாற்றிருப்பதற்கும், மத்தியப் பிரதேசத்தின் பொது நிர்வாகத்துறையில், பிரதரின் நல்லாட்சிக்கான விருகள் திட்டத்தின் கீழ், பல்வேறு விருதுகளைச் செயல்படுத்தியிருப்பதற்கும் பாராட்டுத் தெரிவிக்கப்பட்டது.
குறிப்பாக இந்தூர் நகரில்,  தூய்மை இந்தியா திட்டத்தையும், டாட்டியா மற்றும் கந்துவா மாவட்டங்களில் போஷான் அபியான் திட்டத்தையும் செயல்படுத்தியிருப்பது அமோக வரவேற்பைப் பெற்றுள்ளது. மத்தியப்பிரதேச மாநிலம், 2021-ம் ஆண்டுக்கான தேசிய இ-சேவைகள் வழங்கல் மதிப்பீட்டுக்கான தரவரிசையில் 5ம் இடம் பிடித்திருக்கிறது. லோக் சேவைத்துறை மின்-ஆளுமையில் இருந்து நம்-ஆளுமை என்ற மாதிரியைக் கொண்டு, சரியான நேரத்தில் பொதுமக்கள் சேவை உறுதித்திட்டத்தைச் செயல்படுத்தியிருப்பதன் மூலம், தரவரிசையில் 5ம் இடத்தை மத்தியப் பிரதேச மாநிலம் பெற்றுள்ளது.
மத்தியப்பிரதேச அரசுடன் இணைந்து மேற்கொள்ளப்பட்டு வரும் பணிகளில், அடுத்த ஆண்டு முதல் பாதியில், தலைநகர் போபாலில், 26-வது தேசிய மின்-ஆளுமை மாநாடு நடத்தப்பட உள்ளதும் இடம்பெற்றுள்ளது.
இந்தப் பயணத்தின்போது, 5 பேர் குழுவினர், அம்மாநில முதலமைச்சர். திரு. சிவ்ராஜ் சிங் சவ்ஹானையும் சந்தித்து, மத்திய அரசுடனான ஒருங்கிணைப்புப் பணிகளை சிறப்பாக மேற்கொண்டு வருவதற்கு பாராட்டுத் தெரிவித்தனர்.
பொருளாதார விவகாரங்களுக்கான மத்திய அமைச்சரவைக் குழு
2023 - 24 பருவத்திற்கான கச்சா சணலின் குறைந்தபட்ச ஆதரவு விலைக்கு  அமைச்சரவை ஒப்புதல்
பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு, 2023-24 பருவத்திற்கான கச்சா சணலுக்கான குறைந்தபட்ச ஆதரவு விலைக்கு  ஒப்புதல் அளித்துள்ளது. விவசாய செலவுகள் மற்றும் விலைகளுக்கான ஆணையத்தின்  பரிந்துரைகளின் அடிப்படையில் ஒப்புதல் அளிக்கப்பட்டுள்ளது. 2023-24 பருவத்தில் சணலின் குறைந்தபட்ச ஆதரவு விலை   ஒரு குவிண்டாலுக்கு ரூ.5050/- ஆக நிர்ணயிக்கப்பட்டுள்ளது. இது அகில இந்திய சராசரி எடை அளவிலான உற்பத்தி செலவை விட 63.20 சதவீதம் வருமானத்தை உறுதி செய்யும். 2023-24 பருவத்திற்கான அறிவிக்கப்பட்ட கச்சா சணல் குறைந்தபட்ச ஆதரவு விலை  2018-19 நிதிநிலை அறிக்கையில் அரசாங்கத்தால் அறிவிக்கப்பட்ட அகில இந்திய சராசரி எடை அளவிலான உற்பத்திச் செலவை குறைந்தபட்சம் 1.5 மடங்கு என்ற அளவில் ஈடுகட்டும் வகையிலான குறைந்தபட்ச ஆதரவு விலையை  நிர்ணயிக்கும் கொள்கைக்கு ஒத்துள்ளது.
இது குறைந்தபட்சம் 50 சதவீதத்தை லாப வரம்பாக உறுதி செய்கிறது. இது சணல் விவசாயிகளுக்கு சிறந்த வருமானத்தை உறுதி செய்வதற்கும் தரமான சணல் இழை தயாரிப்பை ஊக்குவிப்பதற்கும் முக்கியமான மற்றும் முற்போக்கான படிகளில் ஒன்றாகும்.
ஜூட் கார்ப்பரேஷன் ஆஃப் இந்தியா  விலை ஆதரவு செயல்பாடுகளை மேற்கொள்வதற்கான மத்திய அரசின் செயல்பாட்டு நிறுவனமாகத் தொடரும். அத்தகைய நடவடிக்கைகளில் ஏற்படும் இழப்புகள் ஏதேனும் இருந்தால் அது மத்திய அரசால் முழுமையாக ஈடுசெய்யப்படும்.
-----
SM/KJ/KPG
(
குடிநீர் மற்றும் சுகாதார அமைச்சகம்
இந்தியத் தலைமைக் கணக்குத் தணிக்கை அதிகாரி மற்றும் குடிநீர் சுகாதார அமைச்சகச் செயலாளர் புனே அருகே தூய்மை இந்தியா இயக்கத்திற்கென கழிவறைக் குழியை சுத்தப்படுத்தினர்
இந்தியத் தலைமைக் கணக்குத் தணிக்கை அதிகாரி திரு.ராஜிவ் மெஹ்ரிஷி மற்றும் மத்தியக் குடிநீர் சுகாதார அமைச்சகச் செயலாளர் திரு. பரமேஸ்வரன் ஐயர் ஆகியோர் மகாராஷ்டிராவின் கிராமப்பகுதியில் இரட்டைக்குழி கழிவறையை சுத்தப்படுத்தினர். தமிழ்நாடு, மகாராஷ்டிரா, உத்தரப்பிரதேசம், மாநிலங்களின் கூடுதல் தலைமைச் செயலாளர்கள் உட்பட நாடெங்கிலுமிருந்து வந்திருந்த உயர் சுகாதார அதிகாரிகளும் இதே போன்ற கழிவறை காலி செய்து சுத்தப்படுத்தும் பணியில் ஈடுபட்டனர். நாட்டின் கிராமப்புற பகுதிகளில் இரட்டைக்குழிக் கழிவறைப் பயன்பாட்டை ஊக்குவிக்கும் வகையிலும் வீடுகளில் கழிவறைக் குழிகளைக் காலிசெய்வது ஈனமான செயல் என்ற கருத்தை மாற்றுவதற்காகவும் இந்தப் பணி நடைபெற்றது.
நாட்டின் கிராமப்பகுதிகளில் பெரும்பாலானவற்றுக்கு இரட்டைக்குழி கழிவறைதான் மிகவும் பாதுகாப்பான தொழில்நுட்பம் ஆகும். இதனை உலக சுகாதார நிறுவனமும் மத்திய அரசும் பரிந்துரை செய்துள்ளன. கிராமப்புற வீடுகளில் இத்தகைய குறைந்த விலைக் கழிவறைகளை கட்டுவதற்கும் பயன்படுத்துவதற்கும் தயக்கம் காட்டுவதற்குக் காரணம் இந்தக் குழிகளைக் காலி செய்யும் பணி குறித்த தவறான மனப்பான்மைதான் என்று ஆராய்ச்சிகள் தெரிவித்துள்ளன.
மேலும் விபரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 146
எரிசக்தி அமைச்சகம்
ஆதார தேவை திட்டமிடுதல் கட்டமைப்புக்கான விதிமுறைகளை மத்திய அரசு வெளியிட்டுள்ளது
இந்தியாவுக்கான வள ஆதார தேவை திட்டமிடுதல் கட்டமைப்புக்கு, மத்திய மின்சார ஆணையத்துடன் ஆலோசித்து விதிமுறைகளை மத்திய அரசு வெளியிட்டுள்ளது. மத்திய மின்சார அமைச்சகம் வெளியிட்டுள்ள இந்த விதிமுறைகள், மின்சார  விதிகள் 2022-ல் 16-வது விதியின் கீழ் வகுக்கப்பட்டுள்ளது.
நாட்டின் வளர்ச்சிக்கு தேவையான மின்சாரத்தை போதுமான அளவில் கிடைப்பதை இந்த விதிமுறைகள் உறுதிசெய்யும். மின்சாரத் தேவையைப் பூர்த்தி செய்யும் வகையில், மின் விநியோக நிறுவனங்கள் தேவையான வள ஆதாரத்தை குறைந்த விலையில் ஏற்கனவே கொள்முதல் செய்து இருப்புவைக்க இந்தக் கட்டமைப்பு வகை செய்கிறது.
எதிர்காலத்துக்கான மின்சாரத் தேவையை மதிப்பிடும் அறிவியல்பூர்வ அணுகுமுறையை உரியகாலத்தில் மேற்கொள்ள விதிமுறைகள் வகை செய்கிறது. மின் தேவையைப் பூர்த்தி செய்யும் கொள்முதல் திறனை அதிகரிக்க முன்கூட்டியே நடவடிக்கை எடுக்கவும் இது வழிவகுக்கிறது.
இந்த விதிமுறைகள் குறித்து கருத்து தெரிவித்துள்ள மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங், நுகர்வோருக்கு உகந்த கட்டணத்தில் 24 மணிநேரமும் நம்பகத்தன்மைமிக்க மின்சார விநியோகத்தை அளிக்கும் மிகப்பெரிய சீர்திருத்தம் இது என கூறியுள்ளார். இதனால் மின்சார விநியோகப் பற்றாக்குறை எதிர்காலத்தில் தவிர்க்கப்படும் என்று அவர் தெரிவித்தார். இந்தக் கட்டமைப்பு உகந்த கட்டணத்தில் நாட்டின் எரிசக்தி பாதுகாப்பை உறுதி செய்வது, தூய்மையான நிலைத்த வருங்காலத்திற்கான மாற்றத்தை ஏற்படுத்துவது ஆகிய இரண்டு நோக்கங்களை உறுதி செய்கிறது என்று அமைச்சர் தெரிவித்துள்ளார்.
அறிவியல் மற்றும் தொழில்நுட்பத்துறை
2021 ஆண்டின் தென்மேற்கு பருவ மழைக்கான முன்னறிவிப்பின் சுருக்கம்.
இந்த ஆண்டு தென்மேற்கு பருவமழை  நாடு முழுவதும் வழக்கம் போல் பெய்யும்  என்று எதிர்பார்க்கப்படுகிறது.
ஜூன் முதல் செப்டம்பர் வரையிலான பருவமழையின் அளவு நீண்ட கால சராசரியான 98 சதவீதமாக இருக்கும்  என்று எதிர்பார்க்கப்படுகிறது.
1961 முதல் 2010 வரையிலான நாட்டின் நீண்டகால சராசரி பருவகால மழையின் அளவு 88 சென்டிமட்டர் ஆகும்.
கடல் பரப்பின் நிலவரங்களை இந்திய வானிலை ஆய்வு மையம் கவனமாக கண்காணித்து வருகிறது.
2021 மே மாதத்தின் கடைசி வாரத்தில் புதிய வானிலை முன்னறிவிப்புகளை இந்திய வானிலை ஆய்வு மையம் வெளியிடும். ஏப்ரலில் வெளியிடப்பட்டுள்ள முன்னறிவிப்புக்கு கூடுதலாக, நான்கு மண்டலங்களுக்கான, மழை காலத்திற்கான  முன்னறிவிப்பு மற்றும் ஜூன் மாதத்திற்கான முன்னறிவிப்பும் வெளியிடப்படும்.
2003-ம் ஆண்டு முதல் தென்மேற்கு பருவ மழைக்கான  நீண்டகால முன்னறிவிப்பை இரண்டு கட்டங்களாக இந்திய வானிலை ஆய்வு மையம் வெளியிட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1712232
-------
(Visitor Counter : 165
ரசாயனம் மற்றும் உரங்கள் அமைச்சகம்
2020 ஜூலையில் 24016 மெட்ரிக் டன் உர உற்பத்தி செய்து ஃபாக்ட் நிறுவனம் சாதனை
இந்த ஆண்டு ஜூலை மாதத்தில், 24016 மெட்ரிக் டன் அமோனியம் சல்ஃபேட் உரத்தை உற்பத்தி செய்து, திருவாங்கூர் உரம் மற்றும் இரசாயனங்கள் நிறுவனம்  சாதனை படைத்துள்ளது. இது மாதாந்திர உற்பத்தியில், இதுவரை எட்டியிராத அதிக அளவாகும். இந்த ஆண்டு ஜனவரியில் உற்பத்தி செய்யப்பட்ட 23811 மெட்ரிக் டன் தான் இதுவரை அதிக அளவாக இருந்தது என்று இந்த நிறுவனம் வெளியிட்டுள்ள அறிக்கை தெரிவிக்கிறது.
கொவிட் பெருந்தொற்று காலத்திலும், போதிய பாதுகாப்பு ஏற்பாடுகளுடன் இந்த நிறுவனம் தொடர்ந்து உர உற்பத்தி செய்து வருவது குறிப்பிடத்தக்கது.
நிதி அமைச்சகம்
குஷிநகர் விமான நிலையம், சுங்க விமான நிலையமாக அறிவிப்பு
மத்திய மறைமுக வரிகள் மற்றும் சுங்கவாரியம் , கடந்த 13ம் தேதி வெளியிட்ட அறிவிப்பு எண். 72/2021- சுங்கம்  மூலம், குஷிநகர் விமான நிலையத்தை, சுங்க விமான நிலையமாக அறிவித்துள்ளது. இந்த அறிவிப்பு புத்த யாத்திரீகர்கள் உட்பட சர்வதேச பயணிகளின் போக்குவரத்துக்கு உதவும்.
-----
(Visitor Counter : 163